Diari Oficial de la Generalitat Valenciana


Sumari del DOGV 5928, del 08-01-2009 (2008/14628)

RESOLUCIÓ de 17 de desembre de 2008, de la Universitat Politècnica de València, per la qual es convoca concurs per a la provisió de llocs de treball vacants del grup C, subgrup C1, sector d'administració especial, especialista tècnic d'arxius i biblioteques d'aquesta Universitat. (Codi: 2008/P/FC/CM/21).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5928

Data del DOGV
:   08-01-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/14512


Data del document
:   17-12-2008

Organisme emissor
:   Universitat Politècnica de València

Tipus de document
:   Resolució

Correcció d'errades

 Descriptors 

:   * concurs administratiu
    * universitat

RESOLUCIÓ de 17 de desembre de 2008, de la Universitat Politècnica de València, per la qual es convoca concurs per a la provisió de llocs de treball vacants del grup C, subgrup C1, sector d'administració especial, especialista tècnic d'arxius i biblioteques d'aquesta Universitat. (Codi: 2008/P/FC/CM/21). [2008/14022]  
De conformitat amb el que disposa la Llei 7/2007, de 12 d'abril, de l'estatut bàsic de l'empleat públic, el Text refós de la llei de la funció pública valenciana i el Decret 33/1999, de 9 de març, del Govern Valencià, pel qual s'aprova el Reglament de selecció, provisió de llocs de treball i carrera administrativa, i en virtut de les facultats que li vénen conferides pel Decret 253/2003, de 19 de desembre, pel qual s'aproven els Estatuts de la Universitat Politècnica de València, aquest Rectorat resol convocar concurs per a la provisió de llocs de treball vacants amb les condicions, els requisits i, si escau, els mèrits que s'especifiquen en l'annex I d'aquesta resolució d'acord amb les següents:  
Bases  
Primera. Participació  
Pot prendre part en aquest concurs el personal funcionari de carrera d'aquesta Universitat Politècnica de València que complisca les condicions següents:  
1. Pertànyer al grup C, subgrup C1, cos/categoria especialista tècnic d'Arxius i Biblioteques, sector d'administració especial, per als llocs vacants convocats en aquesta resolució.  
Amb caràcter forçós:  
Els funcionaris de carrera indicats més amunt que es troben en alguna d'aquestes situacions administratives:  
1. Suspensos, complit el temps de suspensió.  
2. Excedència forçosa.  
3. Expectativa de destinació.  
4. Adscripció provisional  
2. No pot participar en aquest concurs el personal funcionari que en la data de publicació de la convocatòria estiga un temps inferior a dos anys en l'última destinació definitiva adjudicada, amb les excepcions següents:  
- Quan es tracte de la provisió de llocs en la mateixa unitat, entenent-se per tal cada departament, centre, servei o equivalent.  
- Quan haja sigut remogut del lloc de treball obtingut per concurs.  
- Quan haja sigut cessat en un lloc de lliure designació.  
- Quan s'haja suprimit el lloc de treball.  
- Quan es trobe en la situació d'expectativa de destinació o excedència forçosa.  
- Quan es tracte de llocs de treball que tinguen assignat major nivell de complement de destinació que el lloc que s'ocupa.  
- Quan estiga ocupant la primera destinació definitiva que li haja sigut adjudicada.  
- Quan el lloc que ocupa s'haguera obtingut com a resultat d'un procés de reassignació d'efectius.  
- En el supòsit de reingrés amb reserva de lloc del mateix nivell i localitat en les situacions administratives garantides per la llei.  
Segona. Peticions  
2.1. Les peticions es formulen per mitjà de la citació, per ordre de prioritat, del número que cada lloc de treball té adjudicat en aquest concurs, de conformitat amb el que disposa l'annex I.  
2.2. Noves vacants resultants de l'adjudicació definitiva.  
El personal aspirant que no obtinga cap lloc de treball en aquest concurs pot optar a les noves vacants generades d'acord amb l'oferta que a aquest efecte realitzarà la Universitat Politècnica.  
Així mateix, els aspirants que no vulguen sol·licitar cap dels llocs oferits, però que estiguen interessats en les noves vacants que pogueren derivar-se de la resolució definitiva d'aquest concurs, han de presentar la seua sol·licitud expressa d'acord amb el que disposa la base següent.  
Tercera. Sol·licituds  
3.1. Les sol·licituds per a prendre part en aquesta convocatòria han de ser dirigides al Sr. Rector Mgfc. de la Universitat Politècnica de València, al camí de Vera, s/n, 46462 de València. La sol·licitud de participació i currículum s'imprimeix i es presenta tal com s'especifica en el paràgraf següent.  
Els aspirants que vulguen participar en aquest concurs han d'emplenar les dades de la sol·licitud i el currículum accedint a la intranet de la UPV (informació personalitzada), triant l'opció en l'apartat de Gestió, denominada Currículum PAS i Concursos de Mèrits (Bullent). (En la nova intranet, INTRANET v2, en el menú Currículum PAS i Concursos de Mèrits Personal (Bullent)). Una de les còpies de la sol·licitud i una altra còpia del currículum ha d'entregar-se junt amb la documentació acreditativa dels mèrits que no consten en l'expedient personal del Servei de Recursos Humans, davant el Registre General de la Universitat Politècnica de València, situat a l'edifici del Rectorat, als registres auxiliars de l'EPS de Gandia i l'EPS d'Alcoi, o en qualsevol de les formes establides en l'article 38-4 de la Llei 30/1992, de règim jurídic de les administracions públiques i del procediment administratiu comú, redactat d'acord amb la Llei 4 /1999, de 13 de gener.  
A aquest efecte, la persona interessada pot revisar el seu expedient personal que consta en el Servei de Recursos Humans i també pot consultar les seues dades laborals bàsiques a través de la intranet de la UPV (informació personal), triant l'opció en l'apartat d'Informació Econòmica-Informació Recursos Humans, denominada Consulta d'expedient personal. (En la nova intranet, INTRANET v2, en l'apartat d'Informació Econòmica-Informació de Recursos Humans)  
Qualsevol modificació de les dades que consten en la sol·licitud i el currículum que la persona aspirant vulga modificar una vegada presentat davant el Registre, ha d'efectuar-se de la mateixa manera que anteriorment s'ha detallat. Únicament es poden efectuar modificacions de les dades dins del termini de presentació de sol·licituds.  
3.2. El termini de presentació de sol·licituds és de quinze dies hàbils comptadors a partir de l'endemà de la publicació d'aquesta resolució en el DOCV.   
3.3. Les persones aspirants que únicament vulguen optar a les noves vacants que, si escau, es produïsquen, resultants de l'adjudicació definitiva d'aquest concurs, i que així expressament siguen oferides per aquesta Universitat Politècnica, han de presentar la sol·licitud en els mateixos termes que en l'apartat anterior.  
Aquests aspirants, a l'hora de seleccionar i relacionar l'ordre de prioritat dels llocs vacants, han de sol·licitar únicament la vacant PF0000 i el seu número d'ordre serà l'1, i no ha de figurar cap altre lloc dels oferits.  
Només poden participar com a sol·licitants en aquesta nova oferta de vacants les persones aspirants que no hagen obtingut cap lloc de treball oferit en aquesta convocatòria, o les que, tot i que no han participat de forma activa en aquest concurs, hagen mostrat interès mitjançant la seua sol·licitud expressa per a poder optar per les possibles vacants que es generen i que oferisca aquesta Universitat Politècnica. No s'admeten noves sol·licituds una vegada acabe el termini de presentació d'instàncies a què fa referència la base 3.2. d'aquesta convocatòria.  
Quarta. Valoració  
La valoració dels mèrits per a l'adjudicació dels llocs s'efectua d'acord amb el barem contingut en l'annex II d'aquesta convocatòria.  
Els llocs de treball són adjudicats al personal funcionari que reunisca els requisits establits per a cada lloc de treball en la relació de llocs i que figuren en l'annex I d'aquesta convocatòria.  
La puntuació mínima requerida per a l'adjudicació d'aquests és la que consta en l'annex I d'aquesta convocatòria.  
El que disposa el paràgraf anterior no és aplicable per a l'adjudicació de la primera destinació al personal funcionari de nou ingrés.  
Cinquena. Adjudicació  
L'ordre de prioritat per a l'adjudicació dels llocs al personal funcionari ve donat per la puntuació obtinguda segons el barem especificat en l'annex II, sense perjudici del dret preferent del personal en situació d'excedència forçosa i per atenció de fills, per aquest ordre en llocs de treball de nivell igual al seu grau personal reconegut, tal com estableix l'article 45-1 del Text refós de la llei de la funció pública, de 24 d'octubre de 1995. El dret preferent ha de ser expressament invocat en la sol·licitud.  
Els casos d'empat en la puntuació final del personal que no siga de nou ingrés són resolts per la Comissió en primer lloc, atenent a qui haguera obtingut major puntuació en l'apartat d'experiència professional, i si persistira l'empat, s'adjudicaria el lloc al de més antiguitat, i si persistira l'empat, es resoldrà per sorteig públic.  
Les persones aspirants poden desistir de la petició de prendre part en aquest concurs abans que acabe el termini de presentació de sol·licituds.  
Les persones aspirants poden renunciar a les destinacions obtingudes en aquest concurs únicament quan s'haguera obtingut un altre lloc, segons resolució d'una convocatòria concurrent, de concurs o lliure designació, i en aquest cas s'ha d'exercir l'oportuna opció dins del termini assenyalat per a la presa de possessió o en el supòsit previst en l'apartat 3 de l'article 23 del Decret 33/99, de 9 de març.  
No obstant això, es pot desistir de la participació en el concurs o renunciar al lloc adjudicat quan transcórreguen més de quatre mesos entre la convocatòria i resolució del concurs.  
El personal funcionari a qui s'adjudique un lloc de treball en aquesta convocatòria està obligat a romandre un mínim de dos anys en l'última destinació definitiva adjudicada per a poder participar en un nou concurs de provisió de llocs, amb les excepcions previstes en l'apartat 2 de la base primera.  
Sisena. Oferta de noves vacants generades per la resolució d'adjudicació definitiva de llocs d'aquesta convocatòria  
Una vegada adjudicades les destinacions amb caràcter definitiu, els nous llocs vacants derivats d'aquesta adjudicació s'oferiran entre els aspirants que no hagen obtingut cap lloc en la dita adjudicació i entre els aspirants que, tot i no haver participat activament en primera instància en aquest concurs, hagueren manifestat, mitjançant la sol·licitud expressa, el seu interès per poder participar en aquesta nova oferta de vacants.  
A aquest efecte, es publicarà en la web del Servei de Recursos Humans, la direcció de la qual és http://www.upv.es/rrhh, la resolució del rector amb la relació dels nous llocs oferits.  
Les persones abans referenciades han de presentar de nou la sol·licitud davant el Registre General de la Universitat Politècnica de València, situat a l'edifici del Rectorat, o als registres auxiliars de l'EPS de Gandia i l'EPS d'Alcoi, o en qualsevol de les formes establides en l'article 38-4 de la Llei 30/1992, de règim jurídic de les administracions públiques i del procediment administratiu comú, redactat d'acord amb la Llei 4 /1999, de 13 de gener.  
El termini màxim per a poder presentar aquesta sol·licitud és de 5 dies, i en aquesta s'ha de fer constar l'ordre de prioritat dels llocs sol·licitats. Les persones aspirants que, per no haver participat activament en el primer concurs, no hagueren introduït els seus mèrits en l'aplicació Bullent, han de fer-ho també en aquest mateix termini de 5 dies. No obstant això, el termini que regeix a l'efecte de còmput de mèrits és el que estableix la base 3.2 d'aquesta convocatòria.  
Setena  
Com a conseqüència de la provisió dels llocs de treball del grup C, subgrup C1, especialistes tècnics d'arxius i biblioteques, i d'acord amb la reorganització de la plantilla de la Biblioteca General d'aquesta Universitat Politècnica, es poden redistribuir llocs de treball del grup C, subgrup C2, auxiliars de serveis bibliogràfics, a altres subunitats dins de la Biblioteca General, derivats de la nova estructura. Es respectaran, en tot cas, les condicions de treball referents a torns i horaris.  
Vuitena. Comissió de Valoració  
1) La Comissió de Valoració estarà formada pels membres següents:  
President/a: Un/a vicerector/a o el/la secretari/ària general de la Universitat Politècnica de València o persona en qui delegue.  
Vocals: Quatre funcionaris/àries de carrera, designats pel Rectorat, pertanyents com a mínim al grup de titulació en què estiguen classificades les vacants oferides.  
Quatre representants, designats un per cada una de les centrals sindicals més representatives en l'àmbit de la Universitat Politècnica de València, que han de tenir la condició de funcionaris/àries de carrera pertanyents com a mínim al grup de titulació en què estiguen classificades les vacants oferides.  
Secretari/ària: Un/a funcionari/ària de carrera designat pel Rectorat, que actuarà amb veu però sense vot.  
Així mateix, es designarà una Comissió de Valoració suplent amb la mateixa composició.  
2) Els membres de la Comissió de Valoració estan subjectes als motius i causes generals d'abstenció i recusació dels articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
3) Contra els actes de la Comissió de Valoració, les persones interessades poden interposar el recurs d'alçada previst en l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú, redactat d'acord amb la Llei 4/1999, de 13 de gener, en el termini d'un mes comptador des de l'endemà de la recepció de la notificació, o de tres mesos si no hi ha acte exprés. El recurs es pot interposar davant l'òrgan que va dictar l'acte que s'impugna o davant el Sr. Rector Mgfc. com a òrgan competent per a resoldre'l.  
Novena. Desenvolupament del procediment   
1) En acabar el termini de presentació de sol·licituds, el rector dictarà una resolució que es publicarà al tauler d'anuncis de Recursos Humans, situat a l'edifici del Rectorat i en l'adreça d'Internet http://www.upv.rrhh.es (Personal d'Administració i Serveis; Personal Funcionari; Concursos i Oposicions; Concursos), que contindrà la relació provisional d'admesos i exclosos en el concurs, així com els nomenaments dels membres que componen la Comissió de Valoració.  
2) Les persones aspirants poden en cas d'error o exclusió esmenar els defectes en què hagen incorregut en la seua sol·licitud, o fer les reclamacions que creguen convenients, en el termini de 10 dies hàbils comptats a partir de l'endemà de la publicació de la relació referida en el paràgraf anterior.  
3) Transcorregut el termini de 10 dies hàbils, havent esmenat els defectes, si escau, i vistes les reclamacions que corresponguen, es dictarà una resolució que contindrà la relació definitiva d'admesos i exclosos, que serà objecte de publicació mitjançant els sistemes previstos en l'apartat 9.1.  
4) Una vegada publicada la relació definitiva d'admesos i exclosos, la Comissió de Valoració avaluarà els mèrits al·legats pel personal concursant.   
5) La Comissió de Valoració farà públic al tauler d'anuncis del Servei de Recursos Humans, situat a l'edifici del Rectorat i en l'adreça d'Internet http://www.upv.es/rrhh (Personal d'Administració i Serveis; Personal Funcionari; Concursos i Oposicions; Concursos), el resultat de la valoració provisional dels mèrits al·legats, que es reflectirà en una relació comprensiva de la totalitat del personal concursant, ordenada de major a menor puntuació total, amb indicació per a cada un d'ells de l'obtinguda en cada un dels apartats del barem. Les persones interessades disposen d'un termini improrrogable de deu dies hàbils per a la presentació de reclamacions a través del Registre General d'aquesta Universitat Politècnica de València, els registres auxiliars de l'EPS d'Alcoi i l'EPS de Gandia, o en qualsevol de les formes establides en l'article 38,4 de la Llei 30/1992, de règim jurídic de les administracions públiques i del procediment administratiu comú, redactat d'acord amb la Llei 4 /1999, de 13 de gener.  
6) En transcórrer aquest termini, la comissió resoldrà les reclamacions que s'hagueren presentat i formularà la valoració definitiva dels mèrits, així com l'adjudicació provisional dels llocs. Contra l'adjudicació provisional dels llocs, les persones interessades disposen d'un termini improrrogable de deu dies hàbils per a la presentació de reclamacions.   
7) Transcorregut aquest termini, la comissió resoldrà les reclamacions que s'hagueren presentat i formularà l'adjudicació definitiva dels llocs, que ha d'elevar al Rectorat per a la seua publicació mitjançant una resolució en el Diari Oficial de la Comunitat Valenciana.  
8) En la resolució d'adjudicació del concurs, s'indicarà la data en què ha d'efectuar-se el cessament en els actuals llocs de treball i la presa de possessió de les destinacions adjudicades. Excepte casos de força major degudament justificats, el termini de presa de possessió comença a comptar-se a partir de l'endemà del cessament.  
No obstant el que preveu l'apartat anterior, els responsables de les distintes unitats poden sol·licitar al rector l'ajornament del cessament per necessitats del servei fins a un màxim de vint dies hàbils.  
En els supòsits de nou ingrés o de reingrés des de la situació d'excedència voluntària, es disposa d'un mes de termini per a prendre possessió de la destinació. Si es fera ús d'aquest termini, durant aquest no es meritarà cap retribució.  
En cap cas el canvi de lloc de treball amb motiu de la participació en un concurs o convocatòria de lliure designació pot comportar la percepció d'indemnització de cap tipus.   
Desena. Informació respecte de les dades recollides  
9.1. De conformitat amb la Llei orgànica 15/1999, de 13 de desembre, de protecció de dades de caràcter personal (LOPD), les dades subministrades per les persones interessades poden quedar incorporades en un fitxer automatitzat personal, el titular del qual és la Universitat Politècnica de València, per a la gestió de les proves i concursos convocats per la Universitat, i per a la gestió de la borsa de treball que poguera ser constituïda en concloure el procés selectiu.   
9.2. El fitxer personal queda sota la responsabilitat del Rectorat de la Universitat Politècnica de València, al camí de Vera, s/n, DP 46297 de València.  
9.3. La informació obtinguda serà processada exclusivament per a la gestió de personal.  
9.4. Les dades de caràcter personal són tractades d'acord amb el que estableix el Reial decret 1720/2007, de 21 de desembre, pel qual s'aprova el Reglament de desplegament de la Llei orgànica 15/1999, de 13 de desembre, de protecció de dades de caràcter personal, i s'adoptaran les mesures de seguretat necessàries per a garantir la confidencialitat i la integritat de la informació.  
9.5. Les persones interessades poden exercir els drets d'accés, rectificació, cancel·lació i oposició, en compliment del que estableix la LOPD, davant el Servei de Recursos Humans (PAS) de la Universitat Politècnica de València, situat al camí de Vera s/n, DP 46962 de València.  
Onzena. Recursos  
Contra aquesta convocatòria i les seues bases, que són definitives en la via administrativa, les persones interessades poden interposar recurs contenciós administratiu en el termini de dos mesos, comptadors a partir de l'endemà de la publicació en el DOCV, davant dels òrgans jurisdiccionals contenciosos administratius de la Comunitat Valenciana, de conformitat amb el que estableixen els articles 109 i 110 de la Llei 30/1992, de 26 de novembre, de règim jurídic de les administracions públiques i del procediment administratiu comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Potestativament, poden interposar recurs de reposició, en el termini d'un mes, davant del rector, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.  
València, 17 de desembre de 2008.- El rector de la Universitat Politècnica de València: Juan Juliá Igual  
   
ANNEX I  
Llocs vacants d'especialista tècnic d'Arxius i Biblioteques  
  
(\*) En previsió de la fusió dels Centres E.T.S del Medi Rural i Enologia i C.L.W.I Agrònoms, la biblioteca destí fins a la fusió estarà ubicada en la E.T.S del Medi Rural i Enologia.  
Jornades:  
M2T: Matins i dues vesprades  
T2M: Vesprades i dos matins  
M: Matins  
T: Vesprades  
JEF-M: Jornada especial (horari festiu) matins  
JEF-T: Jornada especial (horari festiu vesprades  
7742776507PDIVW I  
Puestos vacantes de especialista técnico de Archivos y Bibliotecas  
  
(\*) En previsión de la fusión de los Centros E.T.S del Medio Rural y Enología y I.E.N.E Agrónomos, la biblioteca destino hasta la fusión estará ubicada en la E.T.S del Medio Rural y Enología.  
Jornadas:  
M2T: Mañanas y dos tardes.  
T2M: Tardes y dos mañanas  
M: Mañanas  
T: Tardes  
JEF-M: Jornada Especial (horario festivo) Mañanas  
JEF-T: Jornada Especial (horario festino) Tardes  
Titulació requerida per al lloc: BUP, Batxiller Superior, Formació Professional de Segon Grau, o haver superat la prova d'accés a la Universitat per a majors de 25 anys, o titulació equivalent  
Puntuació mínima per a l'obtenció d'aquests llocs: 5 punts  
Funcions del lloc d'especialista tècnic d'Arxius i Biblioteques:  
D'acord amb el nivell de responsabilitat i dificultat tècnica dels llocs i atenent la classificació d'aquests, han de dur a terme les funcions generals següents:  
- Suport al personal facultatiu i ajudants en les funcions de caràcter tècnic: adquisicions, catalogació, manteniment de catàlegs.  
- Realització de recomptes, expurgacions, inventaris.  
- Preparació dels fons bibliogràfics, en qualsevol suport, per a la posada a disposició a les sales.  
- Servei de préstec, devolució i reposició de documents.  
- Col·laboració en el desenvolupament d'activitats culturals i d'extensió bibliotecària.  
- Col·laboració en les activitats de formació d'usuaris.  
- Control, registre i seguiment d'adquisicions i subscripcions.  
- Atenció a l'usuari i informació general sobre la biblioteca, els seus serveis i recursos.  
- Seguiment d'enquestes i estadístiques, tabulació de dades, etc.  
- Control del funcionament de les sales.  
- Treballs informàtics aplicats.  
- Preparació de lots de fons amb distintes finalitats: donacions, enquadernació, dipòsits, etc.  
- Redacció de cartells, calendaris, avisos.  
- Amb caràcter residual, les funcions auxiliars necessàries per a l'exercici de l'activitat principal.  
- Gestió i vigilància del compliment de les normes de seguretat i salut, emanades dels òrgans tècnics competents.  
- Gestió de residus en l'àmbit del lloc de treball propi.  
- Participar en els equips o grups de millora que s'establisquen en la unitat per al desenvolupament de plans de millora.  
- Suport a la preparació de la documentació que siga requerida per a la realització de les tasques anteriors.  
- I totes les funcions inherents al lloc de treball, d'acord amb la categoria professional del lloc.  
ANNEX II  
Barem  
1. Antiguitat: es valora amb 0,25 punts per cada any complet de serveis en un lloc de treball en qualsevol administració pública, siga amb destinació provisional o definitiva, fins a un màxim de 2,00 punts.  
A aquest efecte, es computen els serveis prestats amb caràcter previ a l'ingrés en el cos o escala expressament reconeguts. No es computen serveis que hagueren sigut prestats simultàniament amb altres igualment al·legats.  
2. Grau personal: s'adjudica un màxim de 2,00 punts per la possessió d'un determinat grau personal consolidat dins de la carrera administrativa, de la manera següent:  
a) Per posseir un grau personal superior al nivell del lloc sol·licitat: 2,00 punts  
b) Per posseir un grau personal igual al nivell del lloc sol·licitat: 1,00 punt  
c) Per posseir un grau personal inferior al nivell del lloc sol·licitat: 0,50 punts  
3. Experiència professional: es valora com a màxim fins a 7,00 punts, d'acord amb l'escala següent:  
a) Pel nivell de complement de destinació del lloc de treball exercit en el període comprès en els últims tres anys, amb una antiguitat mínima de sis mesos continuats en el dit lloc, s'adjudica fins a un màxim de 3,00 punts, distribuïts de la forma següent:  
- Per l'exercici d'un lloc de treball de nivell superior al del lloc de treball a què es concursa: 3,00 punts  
- Per l'exercici d'un lloc de treball del mateix nivell a què es concursa: 2,00 punts  
- Per l'exercici d'un lloc de treball com a màxim inferior a dos nivells al del lloc a què es concursa: 1,00 punt  
A aquest efecte:  
- En el personal que es trobe exercint un lloc amb antiguitat menor a sis mesos continuats, la valoració d'aquest apartat es fa considerant el nivell del lloc o llocs anteriors que complisquen aquests requisits, o si no n'hi ha, el nivell mínim del grup d'adscripció com a funcionari.  
- El personal que es trobe en una situació d'excedència s'entén que presten els serveis en un lloc corresponent al grau reconegut en el seu moment sempre que no hagen transcorregut més de cinc anys que es trobe en aquesta situació. En el cas que hagen transcorregut més de cinc anys o que no tinguera grau consolidat, es considera el nivell mínim assignat al grup del seu cos o escala.  
- Pel que fa al personal procedent de les situacions d'excedència per atenció de fills i de serveis especials, es valora el nivell de l'últim lloc que exercien en actiu en què tinguen un mínim de serveis de sis mesos continuats, i si no n'hi ha, el nivell mínim corresponent al grup en què es classifique el seu cos o escala.  
- Quan es tracte de personal que ocupe destinació provisional, la valoració s'ha de referir al lloc que s'ocupe provisionalment, sempre que tinga un mínim de sis mesos continuats. En cas contrari, es considera el nivell del lloc o llocs anteriors que complisquen aquests requisits, o si no n'hi ha, el nivell mínim del grup d'adscripció com a funcionari.  
b) Per l'exercici de llocs de treball pertanyents a la mateixa àrea a què correspon el lloc convocat, a més dels que corresponga computar per l'aplicació de l'apartat anterior, s'adjudiquen fins a un màxim de 4,00 punts, i amb un màxim d'1,00 punt per any, basant-se en les funcions i responsabilitat del lloc ocupat, prorratejant-se els mesos i sense que es consideren els períodes inferiors al mes.   
Si els llocs de treball pertanyen a àrees afins a què correspon el lloc convocat, la puntuació per any és de 0,50 punts a 0,75 punts, tenint-se en compte els criteris indicats en el paràgraf anterior en referència a les funcions i responsabilitat del lloc ocupat, prorratejant-se els mesos i sense que es consideren els períodes inferiors al mes.   
Per a la resta de llocs de treball que no tinguen relació amb l'àrea a què correspon el lloc convocat, es valora a raó de 0,25 punts per any.  
En tot cas, per a la valoració de l'apartat B són presos únicament com a màxim els quatre anys compresos dins dels 10 anys immediatament anteriors a aquesta convocatòria, siga ocupant el lloc de treball amb destinació definitiva o provisional, considerant-se a aquest efecte els 4 anys l'experiència professional dels quals siga més favorable.  
Els expedients ferms de remoció de llocs de treball o els expedients disciplinaris ferms en què haja sigut part la persona interessada i que tinguen relació amb les funcions exercides en el seu lloc de treball, són tinguts en consideració a l'efecte de valorar l'experiència professional, i aquesta valoració es reduirà en 2/3 respecte de la puntuació prevista per a aquest concepte.  
No es valora com a experiència professional, en el lloc que s'ocupe en comissió de serveis, el període que excedisca de dos anys. En aquest supòsit es valora el treball desenvolupat en el lloc que s'ocupe amb caràcter definitiu.  
4. Titulacions acadèmiques: Aquest apartat es valora fins a un màxim de 2,5 punts. Es valoren les titulacions acadèmiques oficials de nivell superior a l'exigida per a l'exercici del lloc de treball sol·licitat amb 0,50 punts.  
Quan es tracte de llocs de treball classificats indistintament per a dos grups, s'aplica el criteri anterior respecte del grup superior en què estiguera classificat aquest lloc.  
5. Cursos de formació i perfeccionament: es valoren fins a un màxim de 5 punts els cursos de formació i perfeccionament que estiguen relacionats directament amb les funcions de cada lloc de treball objecte d'aquesta convocatòria.  
Únicament són considerats els cursos genèrics fins a un màxim d'1,50 punts, en cas que pel concepte de cursos específics no se sobrepasse el límit màxim establit anteriorment.  
La valoració dels cursos específics s'efectua d'acord amb el barem següent, sense que es consideren els cursos de fins a 9 hores i, en cas que n'hi haja dos o més amb el mateix contingut, només es considera el de major durada:  
Nre. d'hores Puntuació total  
De 10 a 14 0,10  
De 15 a 19 0,25  
De 20 a 29 0,40  
De 30 a 49 0,50  
De 50 a 74 0,60  
75 o més hores 0,75  
La valoració dels cursos genèrics s'efectua d'acord amb el barem següent, sense que es consideren els cursos de fins a 9 hores i, en cas que n'hi haja dos o més amb el mateix contingut, només es considera el de major durada:  
Nre. d'hores Puntuació total  
De 10 a 14 0,05  
De 15 a 19 0,125  
De 20 a 29 0,20  
De 30 a 49 0,25  
De 50 a 74 0,30  
75 o més hores 0,375  
Només es valoren aquests cursos si van ser convocats o organitzats per universitats o si estan homologats per un organisme públic competent en el marc de programes de formació contínua, de formació ocupacional o de formació d'empleats públics, i la persona aspirant ha d'acreditar-ho, mitjançant diploma o certificat d'assistència o, si escau, d'aprofitament.  
Es consideren a aquest efecte els cursos de formació contínua impartits per les organitzacions sindicals i que es troben inclosos dins dels respectius acords amb l'administració.  
6. Coneixement del valencià: es valora fins a un màxim d'1,50 punts, sempre que s'acredite estar en possessió del certificat pertinent o homologació expedit per la Junta Qualificadora de Coneixements del Valencià o pel Servei de Normalització Lingüística de la Universitat Politècnica de València, d'acord amb l'escala següent, i en cas d'estar en possessió de dos nivells, únicament es valora el de major nivell:  
Per a llocs dels subgrups A1 o A2  
Elemental 1,00 punts  
Mitjà 1,25 punts  
Superior 1,50 punts  
   
Per a llocs dels subgrups C1 o C2  
Oral 0,50 punts  
Elemental 1,00 punts  
Mitjà 1,25 punts  
Superior 1,50 punts  
En els llocs en què figure com a requisit específic per a la seua provisió un determinat nivell de coneixement de valencià, únicament són considerats els superiors a aquest.  
7. Coneixement d'idiomes de la Unió Europea: es valora el coneixement de llengües oficials de la Unió Europea distints del castellà, que s'ha d'acreditar documental per mitjà de certificats expedits per l'Escola Oficial d'Idiomes, segons els nivells especificats, amb un màxim d'1,00 punt.  
Per a la valoració d'aquests idiomes, en cap cas no es consideren els cursos superats d'idiomes inclosos en els plans d'estudis de batxiller elemental, graduat escolar, formació professional, batxiller superior i estudis universitaris de qualsevol nivell.  
a) Haver superat el 3r curs d'idioma comunitari de l'Escola Oficial d'Idiomes: 0,30 punts  
b) Haver superat el 5è curs d'idioma comunitari de l'Escola Oficial d'Idiomes: 0,60 punts  
En els llocs en què figure com a requisit específic per a la seua provisió un determinat nivell de coneixement de valencià, únicament són considerats els superiors a aquest.